Stór skip eru farin á havsins botn gjøgnum alla søguna. Skipsvrak leiðir okkum á eina hugtakandi ferð gjøgnum hesar ræðandi hendingar. Les um skipini, sum sukku í illveðri ella av spreingingum ella bert, tí tey vóru illa bygd. Hoyr um skip, sum eru lyft upp aftur av havsins botni eftir at hava ligið har í fleiri hundrað ár. Les um skattir, sum hava gjørt fólk rík. Og hoyr um vanlukkur, sum hava kostað mong mannalív hjá ferðafólki og manning, og vanlukkur, sum hava gjørt stóran skaða á umhvørvið.